कमल ने समझदार लोगों का आह्वान करते हुए लिखा है कि सेरेब्रल इंडिया जागो…सोचने का समय है। हम काफ़ी कह चुके हैं। मेरे भारत अब सुनो। हासन ने यह ट्वीट हरियाणा के बीजेपी चीफ मीडिया कॉर्डिनेटर सूरज पाल अमू के रविवार को दिये गये बयान पर किया है, जिसमें सूरज ने कहा कि दीपिका और भंसाली का सिर काटकर लाने वाले को वह 10 करोड़ का ईनाम देंगे। कुछ दिन पहले मेरठ के क्षत्रिय सगंठन के एक पदाधिकारी ने दीपिका की नाक काटने वाले को पांच करोड़ का ईनाम देने का ऐलान किया था।